Lav et referat af nedenstående tekst:

Tekst:
- Det er en menneskelig fejl. Sådan lyder det fra vagtchef Poul Fastergaard, Nordjyllands Politi, kort efter middag onsdag, om den umiddelbar årsag til, at et skib er er sejlet på grund ved Skagen Havn. - Det er intet, der tyder på, at der har været tale om tekniske problemer ombord, tilføjer han. Ifølge vagtchefen er det således tale om et uheld. Skibet, der ligger helt oppe på stenmolen i indsejlingen på indvendig side af indsejlingen til Skagen Havn er tenderen ATTENDER. Ifølge TV2 Nords oplysninger er der tale om en supplybåd, der sejler fast mellem havnen og forskellige skibe, der ligger uden for Skagen Havn. Det er Nordjyllands Politi, der fra Skagen Havn koordinerer hvad, der skal ske med skibet. - Det, vi ved nu, er, at skibet har fået nogle store huller i skroget, siger Poul Fastergaard. Indtil videre er der ikke en klar køreplan, men man er sikker på, at det kræver en stor kran at få bugseret skibet fri fra molen og til kaj. Skagen Redningsstation er også på stedet og afventer lige nu, hvornår man kan forsøge at få tenderen fri af molen. Der er ikke meldinger om nogen form for personskader.

Referat:
Et skib med to personer ombord er onsdag formiddag gået på grund i indsejlingen til Skagen Havn. Nordjyllands Politi oplyser, at der er store huller i skroget.